بنگلہ دیش میں بہائیت

بہائیت (Bahá’í Faith) ایک عالمی مذہبی تحریک ہے جو 19ویں صدی میں ایران میں شروع ہوئی۔ اس کے پیروکار بہاء اللہ کو نیا روحانی پیشوا مانتے ہیں۔ بنگلہ دیش میں بہائیت کی ابتدا 1950ء کی دہائی میں ہوئی اور یہاں کی برادری ملک کے مختلف علاقوں میں پھیلی ہوئی ہے۔

 پس منظر 
بابی تحریک اور بعد ازاں بہائیت کے پیروکار ایران میں ظلم و جبر کا شکار ہوئے، جس کے بعد کئی افراد محفوظ مقام کی تلاش میں بنگلہ دیش آئے۔ یہاں انھیں دیگر کئی دنیوی علاقہ جات کے مقابلے نسبتًا مذہبی آزادی حاصل ہوئی۔

 تنظیمِ مذہبی 
بنگلہ دیش میں پہلی مقامی روحانی مجلس (Local Spiritual Assembly) 1952ء میں ڈھاکہ میں قائم ہوئی۔ بعد از آزادیِ بنگلہ دیش، 1972ء میں ایک مرکزی روحانی مجلس (National Spiritual Assembly of the Bahá'ís of Bangladesh) تشکیل پائی، جو ملک بھر میں بہائی برادری کی رہنمائی کرتی ہے۔ مرکزی دفتر قومی بہائی مرکز ڈھاکہ کے شانتی نگر علاقے میں واقع ہے۔

 آبادی اور جغرافیہ 
تخمینہ کے مطابق بنگلہ دیش میں تقریباً 3 لاکھ بہائی افراد مقیم ہیں، اگرچہ بین الاقوامی تنظیمیں 10 ہزار سے 3 لاکھ تک مختلف اندازے دیتی ہیں۔ بہائی افراد زیادہ تر خلنا، راج شاہی اور چٹاگونگ ڈویژنز میں بستے ہیں۔ کچھ قبائلی گروپس جیسے چکما، مرما، سنتال،کھاسیا اور تریپورہ بھی اس مذہب کے ماننے والے ہیں۔

 عبادات اور ثقافت 
بہائی مذہب کا سالانہ کیلنڈر 19 مہینوں پر مشتمل ہوتا ہے، ہر مہینہ 19 دن کا ہوتا ہے۔ برادری کے افراد ہر 19 دن کے بعد اجتماعات کرتے ہیں، جس میں روحانی اور سماجی تقریبات شامل ہیں۔ موسیقی اور اجتماعی میل جول بہائی ثقافت کا اہم حصہ ہیں۔
 سماجی حیثیت 
بنگلہ دیش میں بَھائی افراد عمومی طور پر مذہبی آزادی کے ماحول میں زندگی گزارتے ہیں۔ وہ سیاست سے دور رہتے ہیں اور دیگر مذاہب کے ماننے والوں کے ساتھ میل جول قائم رکھتے ہیں۔ ازدواجی مسائل اور کمیونٹی کے اندر شادیاں کرنا بعض اوقات مشکل ہوتا ہے۔

 مجموعی جائزہ 
بنگلہ دیش میں بہائیت ایک چھوٹی مگر فعال مذہبی برادری ہے۔ اس کی تنظیم، عبادات اور سماجی رویّہ ملک کے مذہبی تنوع کا حصہ بناتے ہیں اور دیگر مذاہب کے ماننے والوں کے ساتھ احترام اور میل جول کے ساتھ زندگی گزارتے ہیں۔ ایک اور بات نمایاں طور پر دیکھی گئی ہے، وہ یہ ہے کہ بہائی لوگ عمومًا معاشی طور پر خوش حال اور اوسط عام بنگلہ دیشی شہری سے کہیں بہتر معاشی زندگی گزارتے ہیں۔

 مزید دیکھیے 
 بہائیت
 بھارت میں بہائیت
 پاکستان میں بہائیت
 ایران میں بہائیت
 اسلام اور بہائیت

 حوالہ جات 

 بیرونی روابط 
 Bahaullah. *Kitab-i-Aqdas* (Most Holy Book)
 Esslemont, Dr. J.E. *Bahaullah and New Era* in Bengali translation. 1936. Trans. by Amirul Islam (Kolkata)
 Hidden Words. Bengali translation by Safdar Ahmed
 *Kitab-i-Iqan* (Book of Certitude). Translated by Safdar Ahmed
 *Nobo Dibosh*. 1987–. Periodical
 Root, Miss Martha (Memoirs)

زمرہ:بنگلہ دیش میں مذہب
زمرہ:بہائیت